CELEX: 62009TN0119
Language: lt
Date: 2009-03-23 00:00:00
Title: Byla T-119/09: 2009 m. kovo 23 d. pareikštas ieškinys byloje Protege International prieš Komisiją

16.5.2009   
            
            
               LT
            
            
               Europos Sąjungos oficialusis leidinys
            
            
               C 113/43
            
         2009 m. kovo 23 d. pareikštas ieškinys byloje Protege International prieš Komisiją
   (Byla T-119/09)
   2009/C 113/86
   Proceso kalba: prancūzų
   
      Šalys
   
   
      Ieškovė: Protege International Ltd (Londonas, Jungtinė Karalystė), atstovaujama advokato D. Shefet
   
      Atsakovė: Europos Bendrijų Komisija
   
      Ieškovės reikalavimas
   
   
               —
            
            
               Panaikinti 2009 m. sausio 23 d. Komisijos sprendimą dėl procedūros pagal EB sutarties 82 straipsnį (byla COMP/39414 — Protege International prieš Pernod Ricard).
            
         
      Ieškinio pagrindai ir pagrindiniai argumentai
   
   Ieškovė reikalauja panaikinti 2009 m. sausio 23 d. Komisijos sprendimą, kuriuo priėjusi prie išvados, kad Bendrija nebuvo pakankamai suinteresuota tęsti tyrimą, Komisija atmetė ieškovės skundą prieš Pernod Ricard, kuris pradėdamas teisminius procesus prieš ieškovę dėl jos paraiškos įregistruoti prekių ženklus „WILD GEESE“, „WILD GEESE RARE IRISH WHISKEY“ ir „WILD GEESE IRISH SOLDIERS AND HEROES“ ir atsisakydamas tiekti viskį, tariamai piktnaudžiavo dominuojančia padėtimi airiško viskio rinkoje.
   Pagrįsdama savo ieškinį ieškovė nurodo, kad:
   
               —
            
            
               Pernod Ricard teisminiais procesais nesiekė apginti su prekių ženklu „WILD TURKEY“ susijusių savo intelektinės nuosavybės teisių, nes nebuvo galimybės supainioti prekės ženklus, dėl kurių kilo ginčas, tačiau siekė pašalinti ieškovę, Pernod Ricard konkurentę, iš airiško viskio rinkos;
            
         
               —
            
            
               Pernod Ricard piktnaudžiavo dominuojančia padėtimi, nes kai ieškovė nesutiko su pardavimo apribojimo jo nurodytose rinkose sąlygomis, Pernod Ricard atsisakė ieškovei tiekti airišką viskį;
            
         
               —
            
            
               Bendrija turėtų būti suinteresuota, nes nurodytas piktnaudžiavimas yra susijęs su skirtingomis valstybėmis narėmis ir visa Bendrijos teritorija.